**На основу уговора о реализацији пројекта „Coworking 47“ између општине Савски венац и Министарства омладине и спорта, број: 404-01-401/2/2016-04 од 20.10.2016. године**

**ГРАДСКА ОПШТИНА САВСКИ ВЕНАЦ**

**објављује**

**ЈАВНИ КОНКУРС
за избор станара у coworking простору на локацији Кнеза Милоша 47**

**ОСНОВНЕ ИНФОРМАЦИЈЕ**

Пројекат COWORKING 47 има за циљ стварање услова за развој предузетништва младих на општини Савски венац из области креативне индустрије ( ИТ сектор, програмирање, графичка, рекламна, аудио, видео продукција, дизајн, фотографија, wеб дизајн, дизајн мобилних апликација, остали креативни послови.), чији би резултат био смештање младих у coworking простор, пословно радно окружење, где ће им се пружити обуке о започињању, вођењу и развоју сопственог посла, менторска подршка, умрежавање и.канцеларије.

Активности на пројекту ће допринети развоју локалне заједнице, пробудиће предузетнички дух код младих, подстаћи их на предузетничко размишљање и створити услове да шесторо младих људи реализују и развијају пословне идеје у простору који је потпуно прилагођен њиховим потребама (канцеларија, 3 сале за конференције и састанке, у потпуности технички опремљене, кухиња, обезбеђење и чишћење).

**ЦИЉНА ГРУПА**

Циљна група пројекта су незапослени млади људи узраста од 18 до 30 година.

**ПОДНОСИОЦИ ПРИЈАВА И ОПШТИ УСЛОВИ**

Пријаву на Јавни конкурс могу поднети лица која испуњавају следеће услове:
1) Да је незапослено лице;
2) Да има најмање средње образовање;
3) Да има пословну идеју из области креативних индустрија (ИТ сектор, програмирање, графичка, рекламна, аудио, видео продукција, дизајн, фотографија, wеб дизајн, дизајн мобилних апликација, остали креативни послови)
4) Да је држављанин Републике Србије са пребивалиштем на територији града Београда,

**КРИТЕРИЈУМИ ЗА ВРЕДНОВАЊЕ И РАНГИРАЊЕ ПРИЈАВА**

Критерију за вредновање дати су у посебном документу који је саставни део конкурсне документације.

**ПОТРЕБНА ДОКУМЕНТАЦИЈА**

1. Формулар Пријаве – Образац број 1.

2. Изјавa подносиоца Пријаве да на дан подношења пријаве није уписан у регистар привредних субјеката који се води код Агенције за привредне регистре као оснивач или члан привредног друштва, односно као предузетник и да је незапослено лице – Образац број 2.

3. Копије сертификата/потврда везаних за стручно усавршавање ( достављају се само у случају да сте у пријави навели додатне обуке/тренинге/семинаре)

**НАЧИН И РОКОВИ ПОДНОШЕЊА ПРИЈАВА**

**Попуњена Пријава са пратећом документацијом (у складу са Јавним конкурсом) подноси се лично или поштом на писарници Градске општине Савски венац, Kнеза Милоша 69, у запечаћеној коверти, на којој мора да пише**:

На предњој страни:
• Градска општина Савски венац,Кнеза Милоша 69 ;
• Назнака - „ ЈАВНИ КОНКУРС за избор станара у coworking простору на локацији Кнеза Милоша 47– „не отварати”.

На полеђини коверте обавезно навести назив и адресу подносиоца Пријаве и контакт телефон подносиоца пријаве.

**Рок за подношење пријава са пратећом документацијом је 26 . децембар 2016. године до 12:00 часова.**

Благовременим ће се сматрати све пријаве које стигну Градској општини Савски венац, до назначеног рока, **без обзира на начин достављања**.

Неблаговремене, непотпуне и пријаве послате на други начин (нпр.факсом или е-mail-ом), или достављене на друге адресе, неће се разматрати.

Није могуће накнадно употпунити документа која недостају, а која су наведена у Јавном конкурсу, након истека рока за подношење пријава.

Пријава и приложена документација не враћају се подносиоцу Пријаве.

За додатне информације се можете обратити на телефон **064 8616126** и путем е-mail-a: **savskivenackzm@gmail.com**

**ПРОЦЕДУРА СПРОВОЂЕЊА**

**1.** Градска општина Савски венац расписује јавни позив за избор станара у coworking простору на локацији Кнеза Милоша на свом сајту. Јавни позив ће на свом сајту објавити и Регионална агенција за развој и европске интеграције Београд, партнер на пројекту.

 **2. Пријава са пратећом документацијом се подносе лично или препорученом поштом на адресу Кнеза Милоша 47**

3. Градска општина Савски венац доноси одлуку о формирању Комисије за проверу формалне ипсравности и оцењивање пријава.

4. Комисија разматра приспеле пријаве и документацију, оцењује, бодује и селектује пријаве према утврђеним критеријумима. У случају да два кандидата имају исти број бодова предност ће имати кандидат који има пребивалиште на територији градсјке општине Савски венац.

5. Кандидати који испуне формалне услове јавног позива и чија је пројава оцењена са минимум 15 бодова биће позвани на одбрану своје пословне идеје пред Комисијом (Pitching business).

6. Комисија сачињава финалну листу и даје предлог за закључење уговора са шест кандидата.

**7. Градска општина Савски венац доноси одлуку о избору станара и обавештава све кандидате у року од 7 дана од дана доношења..**

8. Сви кандидати са којима буде закључен уговор о коришћењу простора биће у обавези да региструју делатност у Агенцији за привредне регистре у року од 30 дана од дана закључења уговора.

9. Сви кандидати са којима буде закључен уговор о коришћењу простора стичу право на програм подршке- обуке и менторинг.